recursal/SuperWikiNEXT-32B huggingface dataset:
**তিমুরের সমাজতান্ত্রিক দল** (পর্তুগিজ: *Partido Socialista de Timor*; abbreviated **PST**) পূর্ব তিমুরের একটি মার্কসবাদী-লেনিনবাদী রাজনৈতিক দল।

ইতিহাস
------

১৯৯৭ সালের ফেব্রুয়ারি মাসে পূর্ব তিমুর ইন্দোনেশীয় শাসনাধীন থাকা অবস্থায় তিমুরের সমাজতান্ত্রিক দল প্রতিষ্ঠিত হয়। (যদিও দলটি দাবি করে, এটি আরও পূর্বে ১৯৯০ সালে ২০ ডিসেম্বর প্রতিষ্ঠা লাভ করেছিল) ফ্রেটিলিন নামক রাজনৈতিক দল বিভিন্ন কারণে ভাঙ্গনের শিকার হলে এভেলিনো মারিয়া দা সিলভা কোয়েলহো, পেড্রো মারটায়ার্স দা কোস্তা এবং এন্তোনিও লোপেস ফ্রেটিলিন থেকে বেরিয়ে এসে তিমুরের সমাজতান্ত্রিক দল প্রতিষ্ঠা করে। ইন্দোনেশিয়ার রাজধানী জাকার্তা এবং অন্যান্য ইন্দোনেশীয় শহরগুলোর ছাত্র ও শ্রমিকগোষ্ঠী পিএসটি দলের ভিত্তি গড়ে তোলে। এসব স্থানে পূর্ব তিমুরীয় ছাত্র ও শ্রমিকেরা দলের সদস্য বৃদ্ধিতে ভূমিকা রাখে। ২০০০ সালের ১০-১১ ফেব্রুয়ারি দলটির প্রথম জাতীয় মহাসমাবেশ পূর্ব তিমুরের রাজধানী দিলিতে অনুষ্ঠিত হয়।

সংগঠন
-----

রাজনৈতিক কার্যালয়, একটি কেন্দ্রীয় কমিটি এবং শ্রমিক, নারী ও যুব অঙ্গসংগঠন নিয়ে পিএসটির রাজনৈতিক কাঠামো গঠিত। দলটি *ভানগুয়ার্দা* নামক নিউজলেটারও প্রকাশ করে থাকে। পর্তুগাল, পশ্চিম ইউরোপ, অস্ট্রেলিয়া এবং ইন্দোনেশিয়ার বিভিন্ন রাজনৈতিক সংগঠন ও শ্রমিক সংঘের সাথে পিএসটির আন্তর্জাতিক সম্পর্ক রয়েছে।

রাজনৈতিক উদ্দেশ্য
-----------------

২০০২ সালের ২০শে ফেব্রুয়ারি স্বাধীনতা পুনরুদ্ধারের পূর্ব পর্যন্ত পিএসটি পূর্ব তিমুরীয় জনগণের ভবিষ্যৎ জাতীয় স্বাধীনতা রক্ষার্থে ইন্দোনেশিয়া প্রজাতন্ত্রের সাথে পূর্ব তিমুরের একীভূত হওয়ার বিরোধিতা করে। স্বাধীনতা অর্জনের পর পিএসটি একটি সমাজতান্ত্রিক রাষ্ট্র হিসেবে পূর্ব তিমুরকে প্রতিষ্ঠার লক্ষ্যে কাজ শুরু করে। সমবায় আন্দোলন, বিশেষ করে কৃষি ও শক্তিশালী সরকারী খাত গঠনে পিএসটি জোর প্রদান করে থাকে।

নির্বাচলে অংশগ্রহণ
------------------

২০০১ সালের ৩০ আগস্টে অনুষ্ঠিত পূর্ব তিমুরের সংসদীয় নির্বাচনে দলটি ১.৮% ভোট পায় এবং ৮৮টি আসনের মধ্যে ১টি আসনে জয়লাভ করে। ২০০৭ সালের ৩০ জুনে অনুষ্ঠিত সংসদীয় নির্বাচনে পিএসটি মোট ভোটের ০.৯৬% ভোট পায়। তবে আসন জয়ের জন্য প্রয়োজনীয় ৩% ভোট না পাওয়ায় দলটি একটি আসনেও জয়লাভ করতে পারেনি।

২০০৭ সালের সংসদীয় নির্বাচনে পিএসটি ১%-এর চেয়েও কম ভোট লাভ করে এবং একটি আসনেও জয়লাভ করতে ব্যর্থ হয়। ২০০৭ সালের রাষ্ট্রপতি নির্বাচনে পিএসটি থেকে এভেলিনো কোয়েলহো দা সিলভা দাঁড়ান। তিনি ২.০৬% ভোট পেয়ে সপ্তম স্থান অধিকার করেন।

২০০৯ সালের অক্টোবরে স্থানীয় নির্বাচনে পিএসটি ৪৮৮৯টি পদের ৭৯টি পদ লাভ করে

তথ্যসূত্র
---------

1. 1 2 3 4 5 6 7 8  Shoesmith, Dennis। "Political Parties and Groupings of Timor-Leste"। Australian Labor International। ৭ মে ২০১২ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১৭।
2. ↑  "সংরক্ষণাগারভুক্ত অনুলিপি"। ৫ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৮।
3. ↑  "National Provisional Results from the 30 June 2007 Parliamentary Elections"  ওয়েব্যাক মেশিনে আর্কাইভকৃত ২০০৭-০৮-১০ তারিখে, Comissão Nacional de Eleições Timor-Leste, 9 July 2007.
4. ↑  Results of 2007 presidential election  ওয়েব্যাক মেশিনে আর্কাইভকৃত ৮ মার্চ ২০০৮ তারিখে, East Timor Election Commission website.
একটি **ডিএনএ তথ্য ভাণ্ডার** বা **ডিএনএ তথ্য ব্যাংক** হল ডিএনএ প্রোফাইলগুলির একটি তথ্য ভাণ্ডার যা বংশানুক্রমিক রোগ বিশ্লেষণে, অপরাধবিজ্ঞানের জন্য বংশানুক্রমিক ফিঙ্গারপ্রিন্টিং বা বংশানুক্রমিক বংশবৃত্তিতে ব্যবহার করা যেতে পারে। ডিএনএ তথ্য ভাণ্ডারগুলি পাবলিক বা বেসরকারী হতে পারে, বৃহত্তম হয় জাতীয় ডিএনএ তথ্য ভাণ্ডার।

ডিএনএ তথ্য ভাণ্ডারের প্রথম প্রয়োগ করেছিলেন কেলভিন ডব্লিউ পি মিলার এবং জন এল ডাসন কেমব্রিজ বিশ্ববিদ্যালয়ে মাইটোকন্ড্রিয়াল ডিএনএ একত্রীকরণের মধ্যমে (১৯৯৬ - ১৯৯৮)। এই তথ্য মিলার এর পিএইচডি থিসিস এর জন্য প্রয়োজন ছিল। সারা বিশ্ব জুড়ে এখন অনেক গুলি ডিএনএ তথ্য ভাণ্ডার গড়ে উঠেছে। এর মধ্যে কিছু বাক্তিগত। কিন্তু বেশিরভাগ বড় তথ্য ভাণ্ডার গুলি সরকার কর্তৃক পরিচালিত। মার্কিন যুক্তরাষ্ট্রে সবচেয়ে বড় ডিএনএ তথ্য ভাণ্ডারটি পরিচালনা করে। এতে প্রায় ৫ মিলিয়ন তথ্য সংরক্ষিত আছে ২০০৭ সাল পর্যন্ত।  যুক্তরাজ্যেও একটি একই রকম ডিএনএ তথ্য ভাণ্ডার পরিচালনা করেন যার নাম ন্যাশনাল ডিএনএ ডেটাবেজ (এনডিএনএডি)।

তথ্যসূত্র
---------

1. ↑  Miller, Kevin. "Mitochondrial DNA Concordance"
2. ↑  "CODIS — National DNA Index System". Fbi.gov. Retrieved 2010-04-
**পাঠারি রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী পাঠারি শহরটি বর্তমানে মধ্যপ্রদেশ রাজ্যে বিদিশা জেলায় অবস্থিত। এটি ৭৮ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দে এর জনসংখ্যা ছিলো ৬,২৯৩ জন৷

ইতিহাস
------

মোগল সেনাবাহিনীর আফগানি বরকজাই দলের এক পাঠান যোদ্ধা হায়দার মহম্মদ খান ১৭৯৪ খ্রিস্টাব্দে পাঠারি রাজ্য প্রতিষ্ঠা করেন৷ প্রাথমিকভাবে এটি মোগল সাম্রাজ্যের একটি জায়গীর ছিলো৷

১৯৪৭ খ্রিস্টাব্দে ভারতের স্বাধীনতা লাভের পর এই পাঠারি রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৫ই জুন ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।

### শাসকবর্গ

পাঠারি দেশীয় রাজ্যের শাসকগণ ধর্মীয়ভাবে মুসলিম ছিলেন এবং তার নবাব উপাধিতে ভূষিত হন৷ রাজ্যের শেষ নবাব মহম্মদ আবদার রহিম খান ভারতে যোগদানের সম্মতিপত্রে স্বাক্ষর করেন৷

#### নবাব

* ১৭৯৪ – ১৮৫৯ হায়দার মহম্মদ খান
* ১৮৫৯ – ১৯১৩ আবদাল করিম খান
* ১৮৫৯ – ১৮৭২ ....-রাজ প্রতিনিধি
* ৩১ জুলাই ১৯১৩ – ১৫ আগস্ট ১৯৪৭ মহম্মদ আবদার রহিম খান

তথ্যসূত্র
---------

1. ↑  David P. Henige (২০০৪)। *Princely states of India: a guide to chronology and rulers*। Orchid Press। পৃষ্ঠা 22। আইএসবিএন 978-974-524-049-0।
2. ↑  Imperial Gazetteer of India, v. 20, p. 29.
3. ↑  Princely States of India K-W
4. ↑  "Pathari Princely State"। ১৭ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৫।
**তিয়েনআনমেন চত্বর** চীনের সর্ববৃহৎ চত্বর। এটি বেইজিং শহরের মধ্যস্থলে অবস্থিত। নিষিদ্ধ নগরী থেকে এটিকে পৃথক করে তিয়েনআনমেন গেট (স্বর্গীয় শান্তির তোরণ) যা চত্বরের উত্তর পার্শ্বে অবস্থিত। এটি বিশ্বের তৃতীয় বৃহত্তম চত্বর (৪৪০,০০০ বর্গ মিটার- ৮৮০ মিটার x ৫০০ মিটার অথবা ১০৯ একর - ৯৬০ x ৫৫০ ইয়াড)। এই চত্বরটি চীনের ইতিহাসের বহু গুরুত্বপূর্ণ ঘটনার পীঠস্থান।

বহির্বিশ্বে এই চত্বরটি ১৯৮৯ সালের মুক্তবাজার অর্থনীতি ও গণতন্ত্রের দাবীতে তিয়েনআনমেন চত্বর প্রতিরোধ আন্দোলনের জন্যই অধিক পরিচিত, যা ৪ঠা জুন ১৯৮৯ সালে বেইজিং-এ সামরিক আইন জারীর মাধ্যমে ও শতাধিক বা মতান্তরে সহস্রাধিক প্রাণহানির মাধ্যমে সমাপ্তি ঘটে।

যাতায়ত
-------

এই চত্বরটি বেইজিং শহরের মধ্যবর্তী স্থানে অবস্থিত এবং গণপরিবহন দ্বারা গমণযোগ্য। বেইজিং সাবওয়ের লাইন ১ উত্তর পশ্চিমে অবস্থিত তিয়েনআনমেন পশ্চিম স্টেশনে ও পূর্ব স্টেশনে (উত্তর পূর্ব দিকের চেং'আন এভিনিউ-তে) থামে। লাইন ২-এর কুয়ানমেন স্টেশনটি চত্বরের ঠিক দক্ষিণে অবস্থিত।

শহরের অভ্যন্তরীন বাসগুলোর মধ্যে ১, ৪, ১০, ২২, ৩৭, ৩৭, ৫২, ৫৯ ১২০, ১২৫, ১২৬, ২০৩, ২০৫, ২১০, ৭২৮ এবং ৮০২ নং বাস উত্তর প্রান্তে; , ২, ৫, ৭, ৯, ১৭, ২০, ৪৪, ৪৮, ৫৩, ৫৪, ১১০, ১২০, ১২০支, ৩০৯支, ৩৩৭, ৭০৩, ৭২৬, ৭২৯, ৭৪২, ৭৪৪, ৭৪৪支, ৮০৩, ৮০৮, ৮১৯, ৮২০, ৮২১, ৮২৬, ৮৪৮, ৮৫৯, ৯২২, 特২, 特৪ এবং 特৭ নং বাস দক্ষিণ প্রান্তে থামে।

গ্যালারি
--------

* 
* 
* 
* 
* 
* 
* 
* 
* 
* 
* 
* 

তিয়েনআনমেন চত্বরের ১৮০° ডিগ্রি পূর্ণ দৃশ্য

তথ্যসূত্র
---------

1. ↑  Miles, James (২ জুন ২০০৯)। "Tiananmen killings: Were the media right?"। BBC News। সংগ্রহের তারিখ ৩ নভেম্বর ২০১০।
2. ↑  Jan Wong, Red China Blues, Random House 1997, p.278

বহি:সংযোগ
---------


উইকিমিডিয়া কমন্সে **তিয়েনআনমেন চত্বর** সংক্রান্ত মিডিয়া রয়েছে।

* ভ্রমণ সাইটে
এই নিবন্ধটি ভিডিও কোডেক সম্পর্কে। কোম্পানির জন্য ডিআইভিএক্স, ইনক. দেখুন। ভিডিও ডিস্ক ফরমেটের জন্য ডিআইভিএক্স (ফরমেট) দেখুন।

| ডিআইভিএক্স |
| --- |
| ক্রমসারির অংশ |
|  |
| * ডিআইভিএক্স
* ডিআইভিএক্স, ইনক.
* ড. ডিআইভিএক্স
* ডিআইভিএক্স প্লাস এইচডি
* স্টেজ৬
 |
| * দে
* স
 |

সান দিয়েগোতে ডিআইভিএক্সের সদর দফতর
**ডিআইভিএক্স** হল একটি ভিডিও কোডেকের ব্রান্ড পণ্য যা ডিআইভিএক্স.এলএলসি কর্তৃক তৈরী করা হয়েছিল। এই কোডেক বড় আকারের ভিডিও ফাইলকে ভাল মান বজায় রেখে ছোট আকারের ফাইলে রূপান্তরের জন্য উল্লেখ্যযোগ্য।

তিন ধরনের ডিআইভিএক্স কোডেক রয়েছে; আসল এমপিইজি-৪ অংশ ২ ডিআইভিএক্স কোডেক, এইচ.২৬৪/এমপিইজি-৪ এভিসি ডিআইভিএক্স প্লাস এইচডি কোডেক এবং উচ্চ দক্ষতার ভিডিও কোডিং ডিআইভিএক্স এইচইভিসি অতিমাত্রার কোডেক। এটি "রিপিং" বা ডিস্ক থেকে ভিডিও বা অডিও হার্ড ডিস্কে স্থানান্তরের ক্ষেত্রে ব্যবহৃত কোডেকগুলোর মধ্যে অন্যতম একটি কোডেক।

তথ্যসূত্র
---------

বহিঃসংযোগ
---------

* DivX Labs Community DivX website, with betas and ongoing projects
* কার্লিতে DivX resources (ইংরেজি)

টেমপ্লেট:সংক্ষেপণ সফটওয়্যার
টেমপ্লেট:সংক্ষেপণ ফরমেট
**ডিএলএফ লিমিটেড** (দিল্লী ল্যান্ড এন্ড ফাইন্যান্স; **D**elhi **L**and & **F**inance) (ইংরেজি: DLF Limited); (বিএসই: 532868, এনএসই: DLF) ভারতের সবচেয়ে বড় বাণিজ্যিক রিয়েল এস্টেট ডেভেলপার। এটি ১৯৪৬ সালে ভারতের দিল্লিতে রঘুবেন্দ্রা সিং দ্বারা প্রতিষ্ঠিত হয়েছিল। ডিএলএফ এর মাধ্যমে দিল্লিতে অনেক আবাসিক উপনিবেশ বিকশিত হয়েছে; যেমন- শিবাজি পার্ক (তাদের প্রথম উন্নয়ন), রাজাউরি গার্ডেন, কৃষ্ণ নগর, দক্ষিণ এক্সটেনশন, গ্রেটার কৈলাশ, কৈলাশ কলোনী, এবং হাওজ খাস হিসেবে ডিএলএফ আবাসিক, অফিস এবং খুচরা বৈশিষ্ট্য তৈরী করে থাকেন।

মার্চ ৩১, ২০১২ সালের হিসাবে, কোম্পানি সারা দেশে লিজড খুচরা স্থান ১.৩৮ হাজার বর্গ ফুট ছিল।

বিজ্ঞাপনী উদ্যোগ
----------------

২০০৮ সালে, ডিএলএফ ইন্ডিয়ান প্রিমিয়ার লীগ একটি নবগঠিত টুয়েন্টি-২০ ক্রিকেট লীগের শিরোনাম পৃষ্ঠপোষক হন। ডিএলএফ ৫ বছর মেয়াদের জন্য বিজ্ঞাপনী উদ্যোগের জন্য মার্কিন $৪০ মিলিয়ন বিনিময় চুক্তির চুক্তিবদ্ধ হন।

বহিঃসংযোগ
---------

* DLF Limited
* DLF Laing O'Rourke

তথ্যসূত্র
---------

1. ↑  Kapil Sheeba। *Financial Management*। Pearson Education India। পৃষ্ঠা 46। আইএসবিএন 978-81-317-3165-9।
2. ↑  "DLF Ltd." (পিডিএফ)। ২০১০-১১-০১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-০৭-১৭।
3. ↑  "DLF Ltd (DLF.NS)"। Reuters। সংগ্রহের তারিখ ২০১৩-০৩-২৩।
4. ↑  "#98 Kushal Pal Singh - The World's Billionaires 2009"। Forbes.com। ২০০৯-০২-১৩। সংগ্রহের তারিখ ২০১০-০১-২১।

ডিএলএফ আবিএম কলকাতা (টেক পার্ক)
ডিএলএফ আইটি টেক পার্ক (আইবিএম কলকাতা)
**মংডু জেলা** (বর্মী: မောင်တောခရိုင်) পশ্চিম মিয়ানমারের রাখাইন রাজ্যের (বার্মা) একটি জেলা। এর রাজধানী শহর মংডু এবং জনসংখ্যার ঘনত্ব প্রতি বর্গকিলোমিটারে প্রায় ২৯৫ জন। পার্শ্ববর্তী সিটওয়ে জেলার কিছু অংশের সাথে, মংডু জেলাও অনানুষ্ঠানিকভাবে উত্তর রাখাইন রাজ্য হিসাবে পরিচিত।

জাতিগত নিপীড়ন
--------------

মংডু জেলা রোহিঙ্গা অধ্যুষিত একটি দুর্গম জেলা। এখানকার রোহিঙ্গা মুসলিম ও কিছু হিন্দু জনগোষ্ঠী মিয়ানমার সেনাবাহিনীর জাতিগত নিধন গণহত্যার শিকার হয়ে আসছে। মুসলমানদের ঘর-বাড়ি, ধর্মীয় শিক্ষা প্রতিষ্ঠান, ব্যবসা প্রতিষ্ঠান মায়ানমার সেনাবাহিনী ও স্থানীয় বৌদ্ধরা সংঘবদ্ধ লুটপাট ও জালিয়ে দেয়। জাতিগত নিধনের শিকার হয়ে এ জেলার বেশিরভাগ মানুষ বাংলাদেশে আশ্রয় নিয়েছে।

জনপদ
----

জেলাতে নিম্নলিখিত শহরতলিতে রয়েছে:

* মংডু টাউনশিপ
* বুথিডং টাউনশিপ

আরো দেখুন
---------

* মংডু

তথ্যসূত্র
---------

1. ↑  "Archived copy" (পিডিএফ)। ২০১১-০৬-২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৭-২৮।
2. ↑  "Myanmar, Northern Rakhine State"। *UNHCR* (ইংরেজি ভাষায়)। United Nations High Commissioner for Refugees। সংগ্রহের তারিখ ২৯ জুন ২০১৮।
3. ↑  "রোহিঙ্গা গ্রামে আগুন দেয়া স্বচক্ষে দেখলো বিবিসি"। *BBC News বাংলা*। সংগ্রহের তারিখ ২০২০-১০-০৮।
**জৈনুদ্দিন আহমদ** ছিলেন বিহারের "নায়েব-এ-নাজিম" (প্রশাসক) এবং বাংলার শেষ স্বাধীন নবাব সিরাজউদ্দৌলার পিতা। তিনি ছিলেন বাংলার নবাব আলীবর্দী খানের ভ্রাতুষ্পুত্র এবং জামাতা।

জন্ম, জীবন ও কর্ম
-----------------

তার প্রকৃত নাম 'মির্জা মুহাম্মদ হাশিম', নবাব সুজাউদ্দিন খান কর্তৃক তিনি 'খান' উপাধি লাভ করেন। নবাব আলীবর্দী খান ১৭৪০ সালে তাকে বিহারের প্রাদেশিক শাসনকর্তা হিসেবে নিয়োগ দেন।

আহমদ শাহ দুররানীর ভারত আক্রমণকালে ১৭৪৮ সালের ২৯ ফেব্রুয়ারি নবাব আলীবর্দীর সৈন্যবাহিনীর আফগান সৈন্যরা বিদ্রোহ করে। বিদ্রোহীরা তাকে হত্যা করে এবং তার স্ত্রী আমেনা বেগম ও দুই পুত্রকে অপহরণ করে। ১৭৪৮ সালের ১৬ এপ্রিল নবাব আলীবর্দী বিদ্রোহীদের পরাজিত করেন এবং তার কন্যা ও দৌহিত্রদের মুক্ত করেন।

মৃত্যু
------

১৭৪৮ সালের ২৯ ফেব্রুয়ারি নবাব আলীবর্দী খানের সৈন্যবাহিনীর আফগান বিদ্রোহীদের হাতে তিনি নিহত হন।

তথ্যসূত্র
---------

1. 1 2 3 4 5 6 7 8  *বাংলাদেশের ইতিহাস* (ড. মুহম্মদ আব্দুর রহিম), *নবাব আলীবর্দী খান*, *পৃ. ২৯২–৩০৫*

আরও দেখুন
---------

* আলীবর্দী খান
* সিরাজউদ্দৌলা
* সুজাউদ্দিন খান

বহিঃসংযোগ
---------

* বাংলাপিডিয়ায় *জৈনুদ্দিন আহমদ*
ইউনারি ব্লাডার এর আলট্রাসাউন্ড উপত্থাপন।প্রকৌশলবিদ্যা ও চিকিৎসাবিদ্যার একত্রে কাজ করার একটি উদাহরণ
Example of an approximately 40,000 probe spotted oligo microarray with enlarged inset to show detail.
**জৈব চিকিৎসা প্রকৌশল** বলতে মানুষের স্বাস্থ্যসেবার লক্ষ্যে চিকিৎসাবিজ্ঞান ও জীববিজ্ঞানের উপরে প্রকৌশলবিদ্যার নীতি ও নকশার প্রয়োগ করে সৃষ্ট একটি আন্তঃশাস্ত্রীয় জ্ঞানের শাখা। এটি জৈব প্রকৌশল নামক জ্ঞানের শাখার একটি বিশেষায়িত ক্ষেত্র। জৈব প্রকৌশলের পরিধি আরও ব্যাপক, যেখানে শুধুমাত্র মানব স্বাস্থ্য ও চিকিৎসা নয়, বরং কৃষি ও অন্যান্য ক্ষেত্রেও জীববিজ্ঞান ও প্রকৌশলের সম্মিলিত জ্ঞানের প্রয়োগ ঘটানো হয়। 

জৈব চিকিৎসা প্রকৌশল প্রকৌশলবিদ্যার নকশা ও সমসসা সমাধানের সাথে চিকিৎসা ও জীববিজ্ঞানের আধুনিকতম জ্ঞানের মেলবন্ধনের মাধ্যমে স্বাস্থ্যসেবা ও রোগনির্ণয়ের উন্নতি ঘটাচ্ছে। অন্যান্য প্রকৌশলবিদ্যার তুলনায় জৈবচিকিৎসা প্রকৌশল তুলনামূলক নতুন চালু হয়েছে। এর সাম্প্রতিক নব নব আবিষ্কার এতটাই গুরুত্ব বহন করে যে ইহা নিজস্ব একটি প্রকৌশলবিদ্যার অংশ হয়ে উঠেছে। চিকিৎসা প্রকৌশলের অধিকাংশ কাজ ই গবেষণা নির্ভর। প্রকৌশলবিদ্যার এই অংশেই কৃত্রিম অঙ্গ, চিকিৎসা সঙ্ক্রান্ত বিভিন্ন যন্ত্রপাতি, বিভিন্ন ঔষধসহ চিকিৎসাবিজ্ঞানের সকল নতুন নতুন আবিষ্কার নিয়ে আলোচনা করা হয়।

জৈব তথ্যবিজ্ঞান
---------------

বায়োইনফরমেটিক্স বা জৈব তথ্যবিজ্ঞান হল এমন একটি কৌশল যেখানে জৈবিক-তথ্য সহজে বুঝার জন্য সফটওয়্যার ভিত্তিক পদ্ধতি ব্যবহার করা হয়। বিজ্ঞানের একটি আন্তঃবিষয়ক ক্ষেত্র হিসেবে এবং জৈবিক তথ্যাবলি ব্যাখ্যা ও বিশ্লেষণের জন্য বায়োইনফরমেটিক্স হল কম্পিউটার বিজ্ঞান,পরিসংখ্যান,গণিত ও প্রকৌশলবিদ্যার এক অপূর্ব সম্মিলন।

জৈব তথ্যবিজ্ঞানকে ছাতার সাথে তুলনা করা যায় যেখানে জৈবিক গবেষণার একটি পদ্ধতি হিসেবে কম্পিউটার প্রোগ্রামিংকে ব্যবহার করা হয় পাশাপাশি এটি "পাইপলাইন" এর নির্দিষ্ট বিশ্লেষণের রেফারেন্স হিসেবেও ব্যবহ্রত হয় যা বংশাণুসমগ্র বিজ্ঞান (জিনোমিক্স) ক্ষেত্রে বারবার ব্যবহার করা হয়। জৈব তথ্যবিজ্ঞা্রনে প্রচলিত ব্যবহারসমূহের মধ্যে কোন জীবের বংশাণু বা জিন ও নিউক্লিওটাইড (SNPs) শনাক্তকরণ অন্যতম। সাধারণত এসব শনাক্তকরণ করা হয় রোগের বংশাণুগত ভিত্তি, মৌলিক অভিযোজন, কাম্য বৈশিষ্ট্য (বিষেশতঃকৃষি প্রজাতিতে), মানুষের মধ্যে পার্থক্য প্রভৃতি বিষয় সম্পর্কে ভাল করে বুঝার উদ্দেশ্য নিয়ে। অর্থাৎ প্রচলিত ভাবে জৈব তথ্যবিজ্ঞান নিউক্লিয়িক অ্যাসিড এবং প্রোটিন ক্রমের মধ্যে যে সাংগঠনিক নীতিগুলো আছে তা বোঝার চেষ্টা করে।

তথ্যসূত্র
---------
**তিরুনিন্দ্রবুর** দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকে অবস্থিত একটি আবাসিক অঞ্চল। লোকালয়টি চেন্নাই মহানগর অঞ্চলের পশ্চিম দিকের একটি লোকালয়‌। এটি চেন্নাই সেন্ট্রাল থেকে ২৯ কিলোমিটার পশ্চিমে অবস্থিত। লোকালয়ে রয়েছে তিরুনিন্দ্রবুর রেলওয়ে স্টেশন, এছাড়াও তিরুনিন্দ্রবুর হ্রদ এখানকার অন্যতম আকর্ষণ যা আশেপাশের অঞ্চলের জলের চাহিদা পূরণ করে।

জনতত্ত্ব
--------



| ধর্মভিত্তিক জনগণনা-২০১১ |
| --- |
| ধর্ম |  | শতাংশ(%) |
| হিন্দু |    | ৮৯.১১% |
| মুসলিম |    | ৩.২৯% |
| খ্রিষ্টান |    | ৭.০৬% |
| শিখ |    | ০.০২% |
| বৌদ্ধ |    | ০.০১% |
| জৈন |    | ০.০৪% |
| অন্যান্য |    | ০.০০% |
| অবিবৃত |    | ০.৪৭% |

২০১১ খ্রিস্টাব্দে ভারতের জনগণনা অনুসারে তিরুনিন্দ্রবুর শহরের জনসংখ্যা ছিল ৩৭,০৯৫ জন, যেখানে পুরুষ ১৮,৪০০ জন ও নারী ১৮,৬৯৫ জন অর্থাৎ প্রতি হাজার পুরুষে ১,০১৬ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৩,৩৬৩ জন যেখানে শিশুপুত্র সংখ্যা ১,৬৮০ জন এবং শিশুকন্যা সংখ্যা ১,৬৮৩ জন। জনসংখ্যা অনুপাতে শিশু ৯.০৭ শতাংশ। শহরটির সাক্ষরতার হার ছিল ৯২.২৬ শতাংশ যেখানে পুরুষ সাক্ষরতার হার ৯৫.৯৭ শতাংশ ও নারী সাক্ষরতার হার ৮৮.৬১ শতাংশ। শহরে মোট পরিবার সংখ্যা ৯,৪২৫ টি।

সড়ক পথ
-------

বণ্ডলুর ও এন্নোরকে সংযোগকারী বহিঃস্থ চক্রপথ তিরুনিন্দ্রবুরের ওপর দিয়ে বিস্তৃত৷ চেন্নাই-তিরুভেলুর মহাসড়কও এখান দিয়ে দীর্ঘায়িত যা বর্তমানে ২০৫ নং জাতীয় সড়কের অভিধা পেয়েছে৷ এছাড়াও শহরের অন্যান্য রাস্তা সংযোগের মাধ্যমে সহজেই তাম্বরম, পুন্তমল্লী, চেন্নাই আন্তর্জাতিক বিমানবন্দর যাওয়া যায়৷ তামিলনাড়ুর রাজ্য সরকারের মহাসড়ক দপ্তর ২০১৩ খ্রীষ্টাব্দের চৌঠা অক্টোবর তারিখে চেন্নাই থেকে তিরুতণিগামী মহাসড়ককে ১৬৮ কোটি ভারতীয় মুদ্রা ব্যয়ে 6 লেন বিশিষ্ট করার সিদ্ধান্ত নিয়েছে। এই রাস্তাটিও এই লোকালয়ের ওপর দিয়ে বিস্তৃত, প্রথম পর্যায়ে সড়কটিকে চার লেন বিশিষ্ট করার কাজ এবং পরবর্তী পর্যায়ের জন্য জমি অধিগ্রহণের কাজ চলছে।

তথ্যসূত্র
---------

1. ↑  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।
2. ↑  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
3. ↑
4. ↑  "Archived copy"। ২০১৩-১০-২৩ তারিখে মূল থেকে আর্কাইভ করা। সংগ্রহের তারিখ ২০১৩-১০-২৭।
5. ↑  Staff Reporter (২০১৩-১০-০৫)। "Encroachments along CTH Road removed"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৮-০১-২৯।
**বখশা রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *এলবিএ*।

অবস্থান
-------

স্টেশন উত্তর প্রদেশের বখশায় অবস্থিত। এই স্টেশন থেকে পরবর্তী স্টেশন হল - সরাই হরখু রেলওয়ে স্টেশন এবং পূর্ববর্তী স্টেশন হল জৌনপুর সিটি রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন ও পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

বখশা রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "এলবিএ /বখশা"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
**অ্যাবরদিন মসজিদ ও ইসলামি কেন্দ্র** (**এএমআইসি**) স্কটল্যান্ডের অ্যাবরদিনের প্রধান মসজিদ ও ইসলামি কেন্দ্র। এটি একটি দাতব্য, অলাভজনক ও অরাজনৈতিক সংস্থা। এর উদ্দেশ্য হলো মুসলিম সম্প্রদায়ের সদস্যদের ধর্মীয় সেবার পাশাপাশি স্কটীয় আইন অনুসারে ইসলামি বিবাহ, জন্ম, মৃত্যু ও দাফন এবং জামাতে নামাজ ও ইসলামী ধর্মীয় কর্মকাণ্ড পরিচালনা করা। মসজিদটি সামাজিক সমস্যা সংক্রান্ত প্রকল্পগুলো প্রচার ও অংশগ্রহণের মাধ্যমে স্থানীয় সম্প্রদায়ে অবদান রাখে।

মাঝেমাঝে, এএমআইসির পাশাপাশি অ্যাবরদিনের অন্যান্য মসজিদগুলো বিভিন্ন সম্প্রদায়ের সাথে সামঞ্জস্য রাখতে এবং অন্তর্দৃষ্টি দেওয়ার জন্য বিভিন্ন ধরনের উন্মুক্ত দিবস আয়োজন করে।

ইতিহাস
------

মসজিদটি ১৯৮০ সালে অ্যাবরদিন বিশ্ববিদ্যালয়ের কিছু সংখ্যক শিক্ষার্থী ও স্থানীয় ব্যবসায়ী কর্তৃক প্রতিষ্ঠিত হয়। প্রাথমিকভাবে মসজিদটি বিশ্ববিদ্যালয়ের পাশের একটি ছোট বাড়িতে ছিল। মুসলিম সম্প্রদায় বড় হতে শুরু করায়, এই বর্ধমান মুসল্লিদের স্থান-সংকুলানের জন্য পার্শ্ববর্তী বেশ কয়েকটি বাড়ি কিনে নেওয়া হয়।

শিক্ষা
------

এএমআইসির বর্তমানে বেসরকারীভাবে পরিচালিত বিভিন্ন বিদ্যালয়ের পাশাপাশি তাদের নিজস্ব মাদ্রাসা রয়েছে। এগুলোর মধ্যে এএমআইসি মাদ্রাসা, আল-নূর ইসলামিক স্কুল, আইজিসিএসই ইসলামিক স্টাডিজের বেসরকারিভাবে পরিচালিত ক্লাস রয়েছে।

আরও দেখুন
---------

* স্কটল্যান্ডে ইসলাম
* যুক্তরাজ্যের মসজিদের তালিকা
* স্কটল্যান্ডের মসজিদের তালিকা

তথ্যসূত্র
---------

1. ↑  Petrie, Calum। "Aberdeen mosques open their doors to celebrate Ramadan through food"। *Press and Journal* (ইংরেজি ভাষায়)। সংগ্রহের তারিখ ২০২১-০২-২৩।
2. ↑  "Aberdeen Muslims - Aberdeen Mosque and Islamic Centre in Aberdeen"। *www.aberdeenmuslims.org*। ২০১৯-০৯-১১ তারিখে মূল থেকে আর্কাইভ করা। সংগ্রহের তারিখ ২০২১-০২-২২।
3. ↑  "Mosque | About | The University of Aberdeen"। *www.abdn.ac.uk*। সংগ্রহের তারিখ ২০২১-০২-২২।

বহিঃসংযোগ
---------


উইকিমিডিয়া কমন্সে **অ্যাবরদিন মসজিদ ও ইসলামি কেন্দ্র** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
**বগা বাবার মাজার** বা **বগা ফকিরের মাজার** আসামের ডিব্রুগড় জেলা-এর ডিব্রুগড় শহরের মাঝের পাঁচআলি অঞ্চলে অবস্থিত ইসলাম ধর্মালম্বীর উপাসনাস্থল। এটি সুফী সন্ত সৈয়দ রশন আলি চিস্তির মাজার। সুফী সন্ত সৈয়দ রশন আলি চিস্তি স্থানীয়ভাবে বগা বাবা হিসাবে বিখ্যাত ছিলেন। তিনি আজমের থেকে ইসলাম ধর্ম-এর বাণী প্রচার করতে আসামে এসে ডিব্রুগড়ে বাস করেছিলেন। তাঁর মৃত্যুর পরে সেখানেই তাঁকে কবর দেওয়া হয়েছিল। পরে সেই স্থানে তাঁর মাজার প্রতিষ্ঠা করা হয়।

কিংবদন্তি
---------

সুফী সন্ত সৈয়দ রশন আলি চিস্তি রাজস্থান-এর আজমেড় থেকে আসামে ইসলাম ধর্ম প্রবর্তনের জন্য আসেন। প্রথমে তিনি কিছুকাল উত্তর প্রদেশে ছিলেন এবং পরে তিনি আসামে আসেন। তিনি সুফীবাদর চিস্তিয়া গোষ্ঠীর সন্ত ছিলেন। কিংবদন্তি অনুসারে উঁচু-পাখ এবং সুন্দর শুভ্র অবয়বের সৈয়দ রশন আলি চিস্তি বগা ঘোড়ায় উঠে ঊণর চোলা পরে আজমের থেকে বিংশ শতকের প্রথমার্ধে আসামে আসেন। তারপরে তিনি আসামে উপস্থিত হয়ে ডিব্রুগড় শহরের রেলওয়ে স্টেশনের কাছের একটি ঝুপড়িতে বাস করতেন। কথিত আছে যে, তাঁর একটি মাত্র ছোট খাদ্য রান্না করার পাত্র ছিল। সেখানে তিনি নিজেদের খাদ্য রান্না করতেন এবং তাঁকে দেখা করতে আসা সবলোক এই পাত্র থেকে খাদ্য ভাগ করে দিতেন। এই অস্বাভাবিক ঘটনা শুনে সকল ধর্মের মানুষ তাঁর বাণী শুনতে আসেন। বিংশ শতকের ষাটের দশকে তাঁর মৃত্যু হয়। মৃত্যুর পরে তাঁর দেহ পরুয়া আবরে ধরেছিল বলেও বিশ্বাস করা হয়। তারপরে তাঁকে তাঁর ঝুপড়িটিতে কবর দেওয়া হয়েছিল। পরে তাঁর কবরকে মাজার হিসাবে গড়ে দেওয়া হয়। কিছুজনের মতে বগা বাবা মাজারের জন্যই ব্রহ্মপুত্র নদী ডিব্রুগড় শহরকে গ্রাস করতে পারেনি।

নামের উৎপত্তি
-------------

সৈয়দ রশন আলি চিস্তি ওরফে বগা বাবা বা বগা ফকীর দেখতে সুদর্শন ছিলেন। উঁচু এবং দেহর উজ্জ্বল বর্ণের জন্য তিনি বগা বাবা বা বগা ফকীর রূপে পরিগণিত হয়েছিলেন। পরে তাঁর মাজারটি বগা বাবার মাজার বা বগা ফকীরের মাজার বলে পরিচিত হয়।

পর্যটন
------

বগা বাবা মাজার ডিব্রুগড় শহরের অন্যতম জনপ্রিয় পর্যটনস্থল। ইসলাম ধর্মালম্বীরা একে পবিত্র বলে জ্ঞান করেন। এর সাথে অন্য অন্য ধর্মালম্বীদেরও বগা বাবা মাজার উল্লেখযোগ্য স্থান। বিভিন্ন প্রান্ত থেকে পীর বগা বাবা মাজারে মানুষের আগমন হয়। তাঁরা এখানে মোমবাতি জ্বালায়। কিছুজন মাজারে চাদর দেন। অনেকে তাঁদের প্রার্থনার উত্তর পাওয়ার জন্যও এখানে আসেন।

যাতায়ত
-------

বগা বাবার মাজার ডিব্রুগড় শহরের মাঝের ৩৭ নং জাতীয় সড়কের কাছে অবস্থিত। এটি পুরানো ডিব্রুগড় টাউন রেলওয়ে স্টেশনের নিচেই কাছে অবস্থিত। ডিব্রুগড় রেলওয়ে স্টেশন এবং ডিব্রুগড় বিমানবন্দর মহাবিদ্যালয়টি থেকে ক্রমে ৬ এবং ১৬ কি.মি. দূরে অবস্থিত।

তথ্যসূত্র
---------

1. 1 2 3 4 5  Mumtaz, Nahida (২০১০)। *SUFIS AND THEIR CONTRIBUTION TO THE CULTURAL LIFF OF MEDIEVAL ASSAM IN 16-17"' CENTURY*। আলিগড়, উত্তর প্রদেশ: আলিগড় মুসলিম বিশ্ববিদ্যালয়। পৃষ্ঠা ৯০,৯১।  line feed character in `|title=` at position 37 (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  আহমেদ, কে জামাল (অক্টোবর, ২০০০)। *সমন্বয় আলোচনী,*। ডিব্রুগড়: বগা বাবার মাজার। পৃষ্ঠা ২০।  এখানে তারিখের মান পরীক্ষা করুন: `|তারিখ=` (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "What to do this weekend"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
Panorama of Trevi fountain 2015.jpg**ত্রেভি ফোয়ারা**
**ত্রেভি ফোয়ারা** (ইতালীয় ভাষা: Fontana di Trevi, ইংরেজি ভাষায়: Trevi Fountain) ইতালির রাজধানী রোমে অবস্থিত একটি ফোয়ারা। এটি রোম শহরের বৃহত্তম বারোক (আনুমানিক ১৬০০ সালের দিকে যে শৈল্পিক রেনেসাঁ শুরু হয়েছিল) ফোয়ারা এবং পৃথিবীর সবচেয়ে সুন্দর ফোয়ারাগুলোর একটি হিসেবে খ্যাত। স্থানীয় লোককাহিনী অনুযায়ী কথিত আছে যে কেউ এই ফোয়ারায় পয়সা ফেললে সে আবার কোন না কোনদিন রোমে ফিরে আসবে। ত্রেভি শব্দটি এসেছে ইতালীয় শব্দ "ত্রে" এবং "ভিয়া"-র সংক্ষিপ্ত রূপ হিসেবে যার অর্থ "তিন রাস্তা"।

ইতিহাস
------

প্রাচীন রোমের একটি কৃত্রিম জলপ্রণালীর শেষ প্রান্তটি সাধারণের সামনে দর্শনীয়ভাবে তুলে ধরার জন্য সে প্রান্তে প্রথমে ত্রেভি ফোয়ারা তৈরি করা হয়েছিল। সেই প্রাচীন রোমান জলপ্রণালীর নাম ছিল ভির্গো, যার অর্থ কুমারী। ১৯ খ্রিস্টপূর্বাব্দের দিকে রোমান সম্রাট আউগুস্তুসের প্রিয় এক জেনারেলের কন্যার স্বামী মার্কুস ভিপসানিয়ুস আগ্রিপ্পা জলপ্রণালীটি তৈরি করেছিলেন যার দৈর্ঘ্য ছিল ২১ কিলোমিটার যার ১৯ কিলোমিটারই ছিল মাটির নিচে। পানথেওনের নিকটে আগ্রিপ্পার হাতেই নির্মিত তাপীয় স্নানঘরে পানি সরবরাহের জন্যই তিনি প্রণালীটি বানিয়েছিলেন। ত্রেভি নির্মাণের আগেই অবশ্য প্রণালীটির শেষ প্রান্তে একটি ফোয়ারা ছিল। সেক্সতুস ইউলিয়ুস ফ্রন্তিনুসের বই *De aquaductibus Romae commentarius* অনুসারে জলপ্রণালীর নাম রাখা হয়েছিল একজন কুমারী নারীর নামে, রোমান সৈন্যরা তৃষ্ণার্ত ও দুর্বল অবস্থায় যার দেখা পেয়েছিল। কুমারী মেয়েটি তাদেরকে কাছের একটি পানির উৎসে পথ দেখিয়ে নিয়ে গিয়েছিল। উৎসটি ছিল তিবুর্তিনা ও কোল্লাতিনা রাস্তা দুটির মধ্যবর্তী স্থানে। দুটো রাস্তাই রোমে এসে শেষ হয়। এই উৎসটি এখনও ধারাজলের পানি সরবরাহ করে।

৪র্থ শতাব্দীতে রোম শহরে ১৩৫২টি ফোয়ারা ছিল। ৫৩৭ সালে অস্ট্রোগথ রাজা ভিতিগিসের আক্রমণে ভির্গো জলনালীর কিছুটা ক্ষতি হয়। বর্বর বাহিনীর আত্রমণে এক সময় নালীটি পরিত্যক্ত হয়ে যায় এবং মধ্যযুগের আগে এর আর কোন সংস্কার করা হয়নি। ইউরোপীয় রেনেসাঁর প্রথম দিকেই পোপরা সবগুলো জলনালীর শেষ প্রান্ত পুনরায় সংস্কার করে প্রদর্শনীর ব্যবস্থা করেন।

তথ্যসূত্র
---------

1. ↑  TREVIFOUNTAIN.NET  ওয়েব্যাক মেশিনে আর্কাইভকৃত ১৯ মার্চ ২০১২ তারিখে - রোমের ত্রেভি ফোয়ারা বিষয়ক দাপ্তরিক ওয়েবসাইট
2. ↑  "History, TREVIFOUNTAIN.NET ত্রেভি ফোয়ারার সংক্ষিপ্ত ইতিবৃত্ত"। ২ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১২।
৯ অক্টোবর-৮ নভেম্বর, ১৯৮৭ তারিখ পর্যন্ত ভারত-পাকিস্তানে যৌথভাবে অনুষ্ঠিত ১৯৮৭ ক্রিকেট বিশ্বকাপ প্রতিযোগিতায় অংশগ্রহণকারী ৮টি দলের খেলোয়াড়দের তালিকা গ্রুপ অনুযায়ী নিম্নে তুলে ধরা হলো:-

গ্রুপ এ
-------

###  অস্ট্রেলিয়া

অ্যালান বর্ডার (অঃ), ডেভিড বুন, গ্রেগ ডায়ার (উইঃ), ডিন জোন্স, জিওফ মার্শ, টিম মে, ক্রেগ ম্যাকডারমট, টম মুডি, সাইমন ও’ডনেল, ব্রুস রিড, পিটার টেলর, মাইক ভেলেটা, স্টিভ ওয়াহ, অ্যান্ড্রু জেসার্স

###  ভারত

কপিল দেব (অঃ), মোহাম্মদ আজহারউদ্দীন, রজার বিনি, সুনীল গাভাস্কার, মনিন্দার সিং, কিরণ মোরে (উইঃ), চন্দ্রকান্ত পণ্ডিত, মনোজ প্রভাকর, চেতন শর্মা, রবি শাস্ত্রী, নভজ্যোৎ সিং সিধু, লক্ষ্মণ শিবরামকৃষ্ণান, কৃষ্ণমাচারী শ্রীকান্ত, দিলীপ বেঙ্গসরকার, শচীন তেন্ডুলকর (দ্বাদশ ব্যক্তি)

###  নিউজিল্যান্ড

জেফ ক্রো (অঃ), স্টিফেন বুক, জন ব্রেসওয়েল, ইয়ান চ্যাটফিল্ড, মার্টিন ক্রো, ফিল হর্ন, অ্যান্ড্রু জোন্স, ড্যানি মরিসন, দীপক প্যাটেল, কেন রাদারফোর্ড, ইয়ান স্মিথ (উইঃ), মার্টিন স্নেডেন, উইলি ওয়াটসন, জন রাইট

###  জিম্বাবুয়ে

জন ট্রাইকোস (অঃ), কেভিন আরনট, এডো ব্রান্ডেস, রবিন ব্রাউন, ইয়ান বুচার্ট, কেভিন কারেন, ডেভিড হটন (উইঃ), ম্যালকম জার্ভিস, বাবু মেমান, গ্র্যান্ট প্যাটারসন, অ্যান্ড্রু পাইক্রফট, পিটার রসন, আলী শাহ, অ্যান্ডি ওয়ালার

গ্রুপ বি
--------

###  ইংল্যান্ড

মাইক গ্যাটিং (অঃ), বিল অ্যাথে, ক্রিস ব্রড, ফিলিপ ডিফ্রিটাস, পল ডাউনটন (উইঃ), জন অ্যাম্বুরি, নিল ফস্টার, গ্রাহাম গুচ, এডি হেমিংস, অ্যালান ল্যাম্ব, ড্যারেক প্রিঙ্গল, টিম রবিনসন, গ্লাডস্টোন স্মল

###  পাকিস্তান

ইমরান খান (অঃ), আবদুল কাদির, ইজাজ আহমেদ, জাভেদ মিয়াঁদাদ, মনসুর আখতার, মঞ্জুর এলাহী, মুদাসসর নজর, রমিজ রাজা, সেলিম জাফর, সেলিম মালিক, সেলিম ইউসুফ (উইঃ), শোয়েব মোহাম্মদ, তৌসিফ আহমেদ, ওয়াসিম আকরাম

###  শ্রীলঙ্কা

দিলীপ মেন্ডিস (অঃ), ডন অনুরাসিরি, অশান্ত ডিমেল, অরবিন্দ ডি সিলভা, রয় ডায়াস, অশঙ্কা গুরুসিনহা, শ্রীধরন জগন্নাথন, বিনোদন জন, ব্রেন্ডন কুরুপ্পু (উইঃ), রঞ্জন মাদুগালে, রোশন মহানামা, অর্জুনা রানাতুঙ্গা, রুমেশ রত্নায়েকে, রবি রত্নায়েকে

###  ওয়েস্ট ইন্ডিজ

ভিভ রিচার্ডস (অঃ), এলডিন ব্যাপটিস্ট, উইনস্টন বেঞ্জামিন, কার্লাইল বেস্ট, জেফ ডুজন (উইঃ), রজার হার্পার, ডেসমন্ড হেইন্স, কার্ল হুপার, গাস লোগি, প্যাট্রিক প্যাটারসন, রিচি রিচার্ডসন, ফিল সিমন্স, কোর্টনি ওয়ালশ

বহিঃসংযোগ
---------

* ক্রিকইনফো.কমে ১৯৮৭ ক্রিকেট বিশ্বকাপ

| * দে
* স
আইসিসি ক্রিকেট বিশ্বকাপ |
| --- |
| প্রতিযোগিতা | 
* ইংল্যান্ড ১৯৭৫
* ইংল্যান্ড ১৯৭৯
* ইংল্যান্ড ১৯৮৩
* ভারত / পাকিস্তান ১৯৮৭
* অস্ট্রেলিয়া / নিউজিল্যান্ড ১৯৯২
* পাকিস্তান / ভারত / শ্রীলঙ্কা ১৯৯৬
* ইংল্যান্ড / আয়ারল্যান্ড / নেদারল্যান্ডস / স্কটল্যান্ড ১৯৯৯
* দক্ষিণ আফ্রিকা / জিম্বাবুয়ে / কেনিয়া ২০০৩
* ওয়েস্ট ইন্ডিজ ২০০৭
* ভারত / শ্রীলঙ্কা / বাংলাদেশ ২০১১
* অস্ট্রেলিয়া / নিউজিল্যান্ড ২০১৫
* ইংল্যান্ড ও ওয়েলস ২০১৯
* *ভারত ২০২৩*
* *দক্ষিণ আফ্রিকা / জিম্বাবুয়ে/ নামিবিয়া ২০২৭*

 |  |
| ফাইনাল | 
* ১৯৭৫
* ১৯৭৯
* ১৯৮৩
* ১৯৮৭
* ১৯৯২
* ১৯৯৬
* ১৯৯৯
* ২০০৩
* ২০০৭
* ২০১১
* ২০১৫
* ২০১৯

 |
| দলসমূহ | 
* ১৯৭৫
* ১৯৭৯
* ১৯৮৩
* ১৯৮৭
* ১৯৯২
* ১৯৯৬
* ১৯৯৯
* ২০০৩
* ২০০৭
* ২০১১
* ২০১৫
* ২০১৯

 |
| বাছাইপর্ব | 
* ১৯৭৫
* ১৯৭৯
* ১৯৮৩
* ১৯৮৭
* ১৯৯২
* ১৯৯৬
* ১৯৯৯
* ২০০৩
* ২০০৭
* ২০১১
* ২০১৫
* ২০১৯
* ২০২৩

 |
| 
* পুরস্কার
* বিন্যাস
* ইতিহাস
* স্বাগতিক দেশ
* বাছাইপর্ব
* রেকর্ড
* সেঞ্চুরি
* পাঁচ-উইকেট প্রাপ্তি
* দলসমূহ
* ট্রফি

 |
শূরঙ্গম মন্ত্রের "হৃদয় মন্ত্র"র দৃষ্টান্ত।

| বৌদ্ধধর্ম |
| --- |
| এর ধারাবাহিক নিবন্ধের অংশ |
|  |
| ইতিহাস
* সময়রেখা
* গৌতম বুদ্ধ

* পরিষদ
* পশ্চাৎ বৌদ্ধ
 |
| * নিরঁজন
* ধারণা

* চতুরার্য সত্য

* স্কন্ধ
* অনিত্য়তা

* দুঃখ
* অনাৎমন্

* প্রতীত্যসমুৎপাদ

* মধ্যপথ
* শূন্যতা
* কর্ম

* পুনর্জন্ম
* সংসার
* সৃষ্টিতত্ব
 |
| অনুশীলন
* ত্রিশরণ

* মুক্তির পথ

* নৈতিকতা
* পরিশুদ্ধতা
* ধ্যান

* একাগ্র
* প্রজ্ঞা

* করুণা

* বৌদ্ধিপক্ষ্যধর্ম
* সন্যাসধর্ম

* গৃহস্থ
 |
| নির্বাণ
* চার পর্যা
* অর্হৎ

* বৌদ্ধত্ব
* বোধিসত্ত্ব
 |
| * ঐতিহ্য

* থেরবাদ
* মহাযান
* বজ্রযান
* হীনযান
 |
| * ত্রিপিটক

* বিনয় পিটক

* সূত্র পিটক

* অভিধর্ম পিটক
 |
| * রূপরেখা
 |
| * দে
* স
 |

**শূরঙ্গম** বা **শূরঙ্গম মন্ত্র** হল পূর্ব এশিয়ার বৌদ্ধ অনুশীলনের একটি ধারণী বা দীর্ঘ মন্ত্র । যদিও আধুনিক তিব্বতে তুলনামূলকভাবে অজানা, তিব্বতীয় বৌদ্ধ গ্রন্থাবলিতে বেশ কয়েকটি শূরঙ্গম মন্ত্র গ্রন্থ রয়েছে। চীনা চ্যন বৌদ্ধ ঐতিহ্যের সাথে এর দৃঢ় সম্পর্ক রয়েছে। 

মন্ত্রটি ছিল, *শূরঙ্গম সূত্রের* প্রথম অধ্যায় অনুসারে, ঐতিহাসিকভাবে গৌতম বুদ্ধ মঞ্জুশ্রীকে আনন্দকে রক্ষা করার জন্য অর্হত হওয়ার আগে প্রেরণ করেছিলেন। এটি আবার বুদ্ধ কর্তৃক সন্ন্যাসী এবং সাধারণ অনুগামীদের একটি সমাবেশের সামনে উচ্চারিত হয়েছিল। 

জনপ্রিয় ছয়-অক্ষরযুক্ত মন্ত্র "ওঁ মণিপদ্মে হুঁ "এবং নীলকণ্ঠ ধারণীর মতো, শূরঙ্গম মন্ত্রটি অবলোকিতেশ্বরের অনুশীলনের সমার্থক, যিনি পূর্ব এশীয় বৌদ্ধধর্ম এবং তিব্বতি বৌদ্ধধর্ম উভয়েরই একটি গুরুত্বপূর্ণ বোধিসত্ত্ব । শূরঙ্গম মন্ত্রটি ব্যাপকভাবে বৌদ্ধ দেবতাদের উল্লেখ করে যেমন বোধিসত্ত্ব মঞ্জুশ্রী, মহাকাল, সিতাতপত্র, বজ্রপানি এবং পাঁচটি তথাগত, বিশেষ করে ভৈষজ্যগুরু । এটি প্রায়শই সুরক্ষা বা শুদ্ধিকরণের জন্য ব্যবহৃত হয়, কারণ এটি প্রায়শই মঠগুলিতে প্রতিদিনের সকালের অধিবেশনের অংশ হিসাবে আবৃত্তি করা হয়।

*শূরঙ্গম সূত্রের* মধ্যে, সংস্কৃত মন্ত্র (বিভিন্নভাবে ধারণী বা মন্ত্র নামে পরিচিত) এতে রয়েছে, এটি *সিতাতপত্রোষ্ণীষ ধারণী*, "শূরঙ্গম মন্ত্র" (চীনা :  : নামে পরিচিত। 楞嚴咒) পূর্ব এশীয় বৌদ্ধধর্মে সুপরিচিত এবং জনপ্রিয়ভাবে উচ্চারিত হয়, যেখানে এটি "শ্বেত ছত্র ধারণী" (  : 大白傘蓋陀羅尼)। তিব্বতি বৌদ্ধধর্মে, এটি "শ্বেত ছত্র" (  : *gdugs dka*
*r* )[] [  ]
জিরো রুপি নোট - ওভারভার।
 ভারতের নিয়মিত ৫০ টাকার নোট, শূন্য রুপির নোটের টেম্পলেট হিসাবে পরিবেশন করে।
**শূন্য রুপির নোট** হলো প্রথাগত রাজনৈতিক দুর্নীতির বিরুদ্ধে লড়াইয়ে সহায়তা করার উপায় হিসাবে ভারতে জারি করা নোটের অনুকরণ।

২০০৫ এর গবেষণায় দীর্ঘস্থায়ী দুর্নীতি সমস্যা প্রকাশিত হয়েছিল, জরিপকারীরা উল্লেখযোগ্য সংখ্যক পুলিশকে (৮০%) ভূমি প্রশাসন (৪৮%) এবং বিচার বিভাগকে (৪%) ঘুষ দেওয়ার জন্য প্রত্যক্ষ অভিজ্ঞতার রিপোর্ট করেছেন।  বেশিরভাগ জরিপ জবাবদাতা পুলিশ, বিচার বিভাগ, ভূমি প্রশাসন, পৌর সরকার, বিদ্যুৎ সরবরাহ ব্যবস্থা, সরকারী হাসপাতাল ব্যবস্থা, রেশন কার্ড সিস্টেম, জল সরবরাহ ব্যবস্থা এবং পৃথক আয়করকে দুর্নীতিগ্রহী হিসাবে মূল্যায়ন করার ব্যবস্থা চিহ্নিত করে। জরিপের উত্তরদাতাদের পুরোপুরি ৪৫% বিশ্বাস করে যে প্রাথমিক বিদ্যালয় ব্যবস্থায়ও দুর্নীতি রয়েছে।

### শূন্য রুপির নোটের উৎস

শূন্য টাকার নোট - হিন্দি ভাষার বিপরীত দিক।

পাদটীকা
-------

1. ↑  Centre for Media Studies, *India Corruption Study 2005,* p. 8.

বহিঃসংযোগ
---------

* 5 তম স্তম্ভ জিরো রুপি নোট সরকারী ওয়েব পৃষ্ঠা  ওয়েব্যাক মেশিনে আর্কাইভকৃত ৭ মে ২০২১ তারিখে, ইন্ডিয়া 5thpillar.org/
**শকুনি দীঘি** বাংলাদেশের মাদারীপুর শহরের প্রাণকেন্দ্রে অবস্থিত মানবসৃষ্ট দীঘি। তটভূমিসহ শকুনি দীঘির আয়তন ১,০১,১৭২ বর্গমিটার, দৈর্ঘ্য ৪৮৬ মিটার ও প্রস্থ ১৯৮ মিটার। ১৯৪৩ সালে মাদারীপুর শহরকে প্রমত্তা আড়িয়াল খাঁ নদের পাড় থেকে নতুন করে স্থাপনের জন্য দক্ষিণে সরিয়ে আনার লক্ষ্যে এ দীঘিটি খনন করা হয়। কাগজপত্রে এর নাম  ‘শকুনি দীঘি’ হলেও স্থানীয়দের কাছে এটি ‘মাদারীপুর লেক’ হিসেবে সুপরিচিত।

অবস্থান
-------

মাদারীপুর পৌর এলাকায় শহরের কেন্দ্রে ১১১নং শকুনি মৌজায় (দাগ নং ৪২১) ১৯.৪৫ একর ভূমির উপর শকুনি দীঘির অবস্থান।

ইতিহাস
------

ঐতিহাসিকদের মতে, পদ্মা ও আড়িয়াল খাঁ নদীর ভাঙ্গান রক্ষায় ১৯৪৩ সালে লেকটি খনন করে এর চারপাশে নতুন শহর স্থাপন করা হয়। চল্লিশের দশকে এ অঞ্চলে মাটিকাটা শ্রমিকের অভাব থাকায় ২০ একর আয়তনের এই লেক খনন করার জন্য তৎকালীন ব্রিটিশ প্রসাশন ভারতের বিহার ও উড়িষ্যা অঞ্চল থেকে ২ হাজার শ্রমিক ভাড়া করে আনে। ৯ মাসে এর খনন কাজ সম্পন্ন হয়। এটি এ অঞ্চলের দীর্ঘতম লেক হিসেবে পরিচিত। মাদারীপুর পৌরসভা ২০১৩ সালে ২২ কোটি  টাকা ব্যয়ে এর সৌন্দর্য বর্ধনের কাজ শেষ করে। বঙ্গবন্ধু ম্যুরাল, শহীদ কানন, শিশু পার্ক, স্বাধীনতা অঙ্গন, এমপি থিয়েটার মঞ্চ, শান্তি ঘাটলা, পানাহারসহ মাদারীপুর ঘড়ি নামে একটি ওয়াচ টাওয়ার রয়েছে ‘শকুনি লেক’ প্রকল্পে।

তথ্যসূত্র
---------

1. ↑  "শকুনি লেক | আয়োজন | The Daily Ittefaq"। *archive1.ittefaq.com.bd*। ২০১৯-০৭-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৩।
2. ↑  "বাংলাদেশ পর্যটন সংরক্ষিত এলাকা" (পিডিএফ)।
3. ↑  "ঐতিহ্যবাহী শকুনী দীঘি প্রাকৃতিক সৌন্দর্যমণ্ডিত একটি দর্শনীয় স্থান"। *The Daily Sangram*। সংগ্রহের তারিখ ২০১৯-০৭-২৩। [*স্থায়ীভাবে অকার্যকর সংযোগ*]
4. ↑  মাহমুদ, লিখন (১০ ডিসেম্বর ২০১২)। *মাদারিপুর ইতিবৃত্ত*। বিশ্বসাহিত্য কেন্দ্র মাদারিপুর। পৃষ্ঠা ৭। আইএসবিএন 978-984-35-3208-4।
5. ↑  "পযর্টন শিল্পের এক অপার সম্ভাবনাময় 'শকুনি লেক'"। *www.jaijaidinbd.com*। সংগ্রহের তারিখ ২০১৯-০৭-২৩।
6. ↑  travelnews; travelnews (২০১৯-০৫-২৪)। "শকুনি লেক"। *Travel News Bangladesh* (ইংরেজি ভাষায়)। সংগ্রহের তারিখ ২০১৯-০৭-২৩।
7. ↑  webdesk@somoynews.tv। "শেষ হয়েছে শকুনী লেকের সৌন্দর্য বর্ধনের কাজ, দর্শনার্থীদের ভিড়"। *somoynews.tv* (ইংরেজি ভাষায়)। সংগ্রহের তারিখ ২০১৯-০৭-২৩।

আরও দেখুন
---------

* সেনাপতি দিঘি
* রামসাগর
* কমলারাণীর দীঘি বাংলাদেশের দ্বিতীয় বৃহত্তম দীঘি


উইকিভ্রমণে ***শকুনি দীঘি*** সম্পর্কিত ভ্রমণ নির্দেশিকা রয়েছে।
**শক্তি সঞ্চারণ** (ইংরেজি: Power transmission) বলতে শক্তিকে উৎপাদনের স্থান থেকে ব্যবহারের জায়গায় পৌঁছানোর অবিরাম প্রক্রিয়াকে বুঝানো হয়। ক্ষমতা হলো একক সময়ে শক্তির একক এবং শক্তি সঞ্চারণকে ক্ষমতা দিয়েই পরিমাপ করা হয় (যেমন, ওয়াট, কিলোওয়াট)। এসআই পদ্ধতিতে এর একক ওয়াট যার সমতুল্য হচ্ছে জুল প্রতি সেকেন্ড বা নিউটন মিটার প্রতি সেকেন্ড। প্রযুক্তির উন্নয়নের ফলে বর্তমানে সঞ্চারণ এবং সঞ্চারক ব্যবস্থা প্রযুক্তিবিদ থেকে প্রযুক্তি ব্যবহারকারী—সকলের আগ্রহের বিষয়ে পরিণত হয়েছে।

বিদ্যুৎ শক্তি সঞ্চারণ
---------------------

বিদ্যুৎ শক্তি সঞ্চারণ
মূল নিবন্ধ: বিদ্যুৎ শক্তি সঞ্চারণ
পৃথিবী জুড়ে শক্তি গ্রিড প্রতিষ্ঠার কারণে বর্তমানে শক্তি সঞ্চারণ বলতেই বৈদ্যুতিক শক্তি সঞ্চারণকে বোঝায়। শক্তি সাধারণত দিক-পরিবর্তী প্রবাহে প্রেরণ করা হয়ে থাকে। দীর্ঘ দূরত্বে প্রেরণের সময় পরিবাহকের রোধের কারণে সৃষ্ট শক্তির অপচয় (power loss) রোধ করার জন্য বিভব পার্থক্য (voltage) আরোহী ট্রান্সফরমারের সাহায্যে বাড়িয়ে প্রেরণ করা হয়ে থাকে। যেহেতু P = VIcosθ, তাই বিভব পার্থক্য বাড়ালে তড়িৎ প্রবাহ কমে যাবে। আবার ক্ষমতার অপচয় বা P\_{loss} = R I^2\,\!, তাই তড়িৎ প্রবাহ কমে গেলে রোধের কারণে অপচয় (resistive loss) কমে যাবে। শক্তি গ্রহণের স্থানে অবরোহী ট্রান্সফরমারের সাহায্যে বিভবের পূর্ব মান ফিরিয়ে আনা হয়। এছাড়াও কম দূরত্বে পরিবহনের জন্য রেডিও তরঙ্গ, ক্ষুদ্র তরঙ্গ সফলতার সাথে ব্যবহার করা সম্ভব।

যান্ত্রিক শক্তি সঞ্চারণ
-----------------------

যান্ত্রিক শক্তি সঞ্চারণ
বর্তমানে বৈদ্যুতিক শক্তি সঞ্চারণের প্রসারের ফলে যান্ত্রিক উপায়ে শক্তি সঞ্চারণ অনেক কমে গিয়েছে। শিল্পবিপ্লবের সূচনা থেকে শুরু করে ঊনবিংশ শতাব্দী পর্যন্ত যান্ত্রিক উপায়ে শক্তি সঞ্চারণ করা হত। প্রতিটি কারখানায় তখন ড্রাইভশ্যাফটের সাহায্য ঘূর্ণায়মান গতির কারণে উৎপাদিত শক্তি (rotary power) ড্রাইভবেল্ট দ্বারা আলাদা আলাদা ভাবে প্রতিটি যন্ত্রে সরবরাহ করা হত।

যান্ত্রিক শক্তি কঠিন এবং সুষম কাঠামো যেমন ড্রাইভশ্যাফট ব্যবহারের মাধ্যমে এক স্থান থেকে আরেক স্থানে প্রেরণ করা যেতে পারে। বৈদ্যুতিক শক্তি সঞ্চারণের তড়িৎ প্রবাহ এবং বিভব পার্থক্যকে নিয়ন্ত্রণ করার জন্য যেমন ট্রান্সফরমার ব্যবহার করা হয় তেমনিভাবে যান্ত্রিক শক্তির টর্ক এবং দ্রুতি (speed) নিয়ন্ত্রণ করার জন্য ব্যবহৃত হয় ট্রান্সমিশন গিয়ার। জলীয় ব্যবস্থায় শক্তি উৎপাদন এবং পরিবহনের জন্য অধিক চাপে তরল ব্যবহার করা হয়। খাল বা নদীতে বাঁধের সৃষ্টি করে বিদ্যুৎ উৎপাদন করা হয়ে থাকে।

জ্বালানি এবং রাসায়নিক প্রক্রিয়াজাতকরণের মাধ্যমে শক্তি সঞ্চারণ
---------------------------------------------------------------

শক্তি জ্বালানি কিংবা রাসায়নিক প্রক্রিয়াজাতকরণের মাধ্যমে এক জায়গা থেকে আরেক জায়গায় পরিবহন করা সম্ভব। কৃত্রিম জ্বালানীর মধ্যে তেজস্ক্রিয় পদার্থ, কাঠের বা শস্য এলকাহল, মিথেন, নানাবিধ গ্যাস, ইত্যাদি।
**মুহাম্মদ মুশতাক মহিদ্দিন** (ইংরেজি: Mohamed Mushtaq; জন্ম: ১৬ ডিসেম্বর ১৯৯৮; **মুহাম্মদ মুশতাক** নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব আপ কান্ট্রি এবং শ্রীলঙ্কা জাতীয় দলের হয়ে মধ্যমাঠের খেলোয়াড় হিসেবে খেলেন।

শ্রীলঙ্কান ক্লাব ইয়াং স্টারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইয়াং স্টারের হয়ে খেলার পর ২০২০–২১ মৌসুমে তিনি আপ কান্ট্রিতে যোগদান করেছেন। ২০১৯ সালে, মুশতাক শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১ ম্যাচে ১টি গোল করেছেন।

প্রারম্ভিক জীবন
---------------

মুহাম্মদ মুশতাক মহিদ্দিন ১৯৯৮ সালের ১৬ই ডিসেম্বর তারিখে শ্রীলঙ্কায় জন্মগ্রহণ করেছেন।

আন্তর্জাতিক ফুটবল
-----------------

২০১৯ সালের ৩১শে আগস্ট তারিখে, মাত্র ২০ বছর, ৮ মাস ও ১৫ দিন বয়সে, ডান পায়ে ফুটবল খেলায় পারদর্শী মুশতাক সংযুক্ত আরব আমিরাতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৫৮তম মিনিটে মধ্যমাঠের খেলোয়াড় নিরেশ সুন্দরারাজের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সংযুক্ত আরব আমিরাত ১–৫ গোলের ব্যবধানে জয়লাভ করেছিল। জাতীয় দলের হয়ে ম্যাচেই শ্রীলঙ্কার জার্সি গায়ে প্রথম গোলটি করেছেন; ম্যাচের ৬৩তম মিনিটে শ্রীলঙ্কার প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। শ্রীলঙ্কার হয়ে অভিষেকের বছরে মুশতাক মাত্র ১ ম্যাচে ১টি গোল করেছেন।

পরিসংখ্যান
----------

### আন্তর্জাতিক

*১৩ সেপ্টেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| শ্রীলঙ্কা | ২০১৯ | ১ | ১ |
| সর্বমোট | ১ | ১ |

তথ্যসূত্র
---------

1. ↑  Strack-Zimmermann, Benjamin (৩১ আগস্ট ২০১৯)। "United Arab Emirates vs. Sri Lanka (5:1)"। *National Football Teams*। সংগ্রহের তারিখ ১৩ সেপ্টেম্বর ২০২১।
2. ↑  "UA Emirates - Sri Lanka 5:1 (Friendlies 2019, August)"। *worldfootball.net* (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৩ সেপ্টেম্বর ২০২১।

বহিঃসংযোগ
---------

* শ্রীলঙ্কা প্রবেশদ্বার
* ফুটবল প্রবেশদ্বার
* জীবনী প্রবেশদ্বার

* সকারওয়েতে মুহাম্মদ মুশতাক (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মুহাম্মদ মুশতাক (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মুহাম্মদ মুশতাক (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মুহাম্মদ মুশতাক (ইংরেজি) উইকিউপাত্তে এটি সম্পাদনা করুন
**পাঞ্জাবি নাচ** , পাঞ্জাব অঞ্চলের আদি বাসিন্দা এবং ভারত ও পাকিস্তানের দুপাশের সীমান্ত এলাকাজুড়ে থাকা মানুষের লোকনৃত্য এবং ধর্মীয় নৃত্য শৈলীর একটি সমন্বয়। পাঞ্জাবি নৃত্য শৈলী খুব উচ্চ লয় থেকে মৃদু ও মন্থর গতির সব ধরনের হয়। পুরুষ এবং মহিলাদের জন্য নির্দিষ্ট শৈলী আছে। কিছু নাচ  ধর্মনিরপেক্ষ, এবং কিছু ধর্মীয় পরিপ্রেক্ষিতে উপস্থাপিত হয়।

এই নাচগুলি সাধারণত উৎসব উদযাপনে করা হয়, যেমন ফসল ফলাবার সময়(বৈশাখী), বিবাহ, বিভিন্ন মেলায় (উৎসব) যথা লোরি, জশন-এ-বাহারান (বসন্ত উৎসব) ইত্যাদি, যেখানে সবাইকে নাচ করতে উত্সাহ দেওয়া হয়। সাধারণত বিবাহিত পাঞ্জাবি দম্পতিরা  একসঙ্গে নাচ করেন। স্বামী, মাঝেমাঝে হাত উপরে তুলে, পুরুষদের নৃত্য শৈলীতে নাচ করেন এবং স্ত্রী, পাঞ্জাবি মেয়েদের নৃত্য শৈলীতে নাচ করেন।

প্রধান **পাঞ্জাবি  লোকনৃত্য**, পুরুষদের জন্য বা নারী ,পুরুষ, সবার জন্য হল ভাংড়া এবং মহিলাদের জন্য  গিদ্ধা।
প্রচলিত পাঞ্জাবি 'নারীর' জন্য লোকনৃত্য

নৃত্যরতা পাঞ্জাবীী মেয়েরা
* সাম্মি
* গিদ্ধা
* জাজ্ঞো
* কিকলি
* লুড্ডী

পুরুষদের জন্য সাধারণ পাঞ্জাবি লোকনৃত্য
ধামাল নাচ
* ভাংড়া
* মালোয়াই গিদ্ধা
* ঝুমর
* লুড্ডি
* জাল্লি
* মির্জা
* শিয়াল কোটি
* যুগনি
* খিচন
* ধামাল
* ডাঙ্কারা
* খটকা (তলোয়ার নৃত্য)

পুরুষ ও নারীর জন্য সাধারণ পাঞ্জাবি লোকনৃত্য 
* *ভাংড়া*
* *কার্তিক*
* *জিন্দুয়া*
* *ডান্ডাস*

আরও দেখুন
---------

* ভাংড়া (নৃত্য)
* গিদ্ধা
* সাম্মি

বহিঃসংযোগ
---------

* বিভিন্ন ধরনের পাঞ্জাবি লোকনৃত্যের টিপ্পনি
* পাঞ্জাবের লোকনৃত্য
* লাহোরে কার্যক্রম এবং লোকনৃত্য
* পাঞ্জাবে লোক নাচ
* গাটকা  ওয়েব্যাক মেশিনে আর্কাইভকৃত ১ এপ্রিল ২০১৩ তারিখে
১৯৪৯-এর পরে মূলভূখন্ডের চীনের সংস্কৃতি জন্য গণপ্রজাতন্ত্রী চীনের সংস্কৃতি দেখুন।
Porcelain is so identified with China that it is called "china" in everyday English usage.*Qinghuaci* (blue and white pottery), the most famous type of porcelain during the Qing dynasty. In the early modern period, it was also an important merchandise of China's international trade.
**চীনা সংস্কৃতি** (সরলীকৃত চীনা: 中华文化; প্রথাগত চীনা: 中華文化; ফিনিন: *Zhōnghuá wénhuà*) হাজার হাজার বছর আগে উদ্ভূত বিশ্বের প্রাচীনতম সংস্কৃতির একটি।  সংস্কৃতিটি পূর্ব এশিয়ার একটি বৃহৎ ভৌগোলিক অঞ্চল জুড়ে বিরাজ করে এবং এটি অত্যন্ত বৈচিত্র্যময় এবং পরিবর্তিত, প্রদেশ, শহর এবং এমনকি শহরের মধ্যেও প্রথা ও ঐতিহ্যের ব্যাপক তারতম্য রয়েছে। 'চীন' শব্দটি এবং 'চীন' এর ভৌগোলিক ল্যান্ডমাস কয়েক শতাব্দী ধরে পরিবর্তিত হয়েছে, আধুনিকতায় 'চীন' নামটি সাধারণ হওয়ার আগে শেষ নামটি ছিল মহা কিন্ ।

চীনা সভ্যতাকে ঐতিহাসিকভাবে পূর্ব এশিয়ার একটি প্রভাবশালী সংস্কৃতি হিসেবে বিবেচনা করা হয়।  চীন প্রাচীনতম সভ্যতাগুলির মধ্যে একটি হওয়ায়, চীনা সংস্কৃতি এশিয়ার দর্শন, পুণ্য, শিষ্টাচার এবং ঐতিহ্যের উপর গভীর প্রভাব ফেলে।। বিশ্বব্যাপী চীনা ভাষা, সিরামিক, স্থাপত্য, সঙ্গীত, নৃত্য, সাহিত্য, মার্শাল আর্ট, রন্ধনপ্রণালী, ভিজ্যুয়াল আর্ট, দর্শন, ব্যবসায়িক শিষ্টাচার, ধর্ম, রাজনীতি এবং ইতিহাসের প্রভাব রয়েছে, তাই সারা পৃথিবীর মানুষ এর ঐতিহ্য এবং উৎসব পালন, উদ্ভাবন এবং অনুশীলন করে। .

তথ্যসূত্র
---------

1. ↑  "Chinese Dynasty Guide – The Art of Asia – History & Maps"। Minneapolis Institute of Art। ৬ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০০৮।
2. ↑  "Guggenheim Museum – China: 5,000 years"। Solomon R. Guggenheim Foundation & Solomon R. Guggenheim Museum। সংগ্রহের তারিখ ১০ অক্টোবর ২০০৮।
3. ↑  Walker, Hugh Dyson (২০১২)। *East Asia: A New History*। AuthorHouse। পৃষ্ঠা 2।
4. 1 2  "Chinese Culture, Tradition, and Customs – Penn State University and Peking University"। *elements.science.psu.edu* (ইংরেজি ভাষায়)। ১৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৬ মার্চ ২০২২।
5. 1 2  "The original and unique culture of China"। *www.advantour.com* (ইংরেজি ভাষায়)।
6. 1 2  "Chinese Culture: Ancient China Traditions and Customs, History, Religion"। *www.travelchinaguide.com*।
7. ↑  *The Stanford Encyclopedia of Philosophy*।
**পাইগেইম** পাইথন প্রোগ্রামিং ভাষায় লিখিত একটি ভিডিও গেইম প্রস্তুতকারী ফ্রেমওয়ার্ক বা লাইব্রেরী। পাইগেইম প্রকৃতপক্ষে একটি ক্রস প্লাটফর্ম পাইথন মডিউল সেট। ভিডিও গেইমের সাথে বিভিন্ন ধরনের গ্রাফিক্স ও শব্দ যোগ করার জন্য পাইথন প্রোগ্রামিং ভাষা ব্যবহার করে পাই গেইমে উচ্চ ক্ষমতা সম্পন্ন লাইব্রেরি দেয়া আছে। পাইগেইম লাইব্রেরীটি সিম্পল ডাইরেক্টমিডিয়া লেয়ার (Simple DirectMedia Layer বা SDL) লাইব্রেরীকে ভিক্তি করে তৈরি করা হয়েছে। এসডিএল ব্যবহার করার উদ্যেশ্য ছিল এতে করে একজন ডেভেলপারকে রিয়েল টাইম কম্পিউটার গেইম তৈরি করতে হলে সি প্রোগ্রামিং ভাষার লো লেভেল মেকানিকসগুলো জানতে হবে না।

পাইগেইম পাইএসডিএলকে (PySDL) প্রতিস্থাপন করার জন্য তৈরি করা হয়েছে। এই লাইব্রেরীটির জনক হিসেবে পিট শেনেরসকে (Pete Shinners) অভিহিত করা হয়। পাইগেইম একটি মুক্ত সোর্স লাইব্রেরি যা জিএনইউ লেসার জেনারেল পাবলিক লাইসেন্সের (GNU Lesser General Public License) আওতায় ব্যবহারযোগ্য। ২০০৪ সাল থেকে ২০০৫ সাল পর্যন্ত পাইগেইম প্রজেক্টটি একটি কমিউনিটি প্রজেক্ট হিসেবে পরিগণিত হত।

পাইথন প্রোগ্রামিং ভাষা ও পাইগেইম ব্যবহার করে কম্পিউটার গেইম তৈরি করার জন্য অনেক টিউটোরিয়াল রয়েছে। টিউটোরিয়াল ছাড়াও পাইথন ব্যবহার করে প্রায়শই বিভিন্ন ধরনের গেইম তৈরির প্রতিযোগিতা আয়োজন করা হয়।

তথ্যসূত্র
---------

1. ↑  Shinners, Pete। "Python Pygame Introduction - History"। ১৫ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৪।
2. ↑  "Downloads - Pygame - Python game development"। ২২ মে ২০১৯ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৪।
3. ↑  "About Pygame"। ৩ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৪।
**বিকানেরী ভূজিয়া** এক প্রকারের বেসন এবং রাজস্থানের শহর বিকানের স্থানীয় মসলায় প্রস্তুত করা মচমচে জলপান। এটি দেখিতে পাতলা হলুদ বর্ণের। সর্বপ্রথম ভূজিয়া বিকানের এ তৈরি করা হয়েছিল এবং পরে গোটা পৃথিবীতে এর প্রচলন হয়ে পড়ে। বৃহৎ পরিমাণে প্রস্তুত করা বিভিন্ন ধরনের ভূজিয়াকে এক শ্রেণীবদ্ধ পরীক্ষা প্ৰণালীর মধ্য দিয়া নেয়া হয়। বিভিন্ন নতুন সামগ্রীতে প্ৰস্তুত করলেও এর মৌলিক ধৰ্ম যেন এক থাকে তাই এই পরীক্ষা করা হয়।

বিকানেরী ভূজিয়া বিকানেরের কুটিরশিল্প। বিকানের অঞ্চলের বিভিন্ন গাঁয়ে প্ৰায় ২৫ লাখ মানুষ বিশেষ করে মহিলারা এর সাথে জড়িত। বৰ্তমানে পেপছিকোর মতো বহু বহুজাতিক ভারতীয় জলপান কোম্পানীয়ে এই ভূজিয়ার নাম ব্যবহার করার জন্যে স্থানীয় শিল্পটি এক বৃহৎ প্রতিযোগিতার সন্মুখীন হয়েছে। বহু বছর নকল সামগ্ৰীর সাথে প্রতিদ্বন্দ্বিতা করার পর, ২০১০ সালের সেপ্টেম্বর মাসে ভারতীয় পেটেন্ট কাৰ্য্যালয়ে বিকানেরী ভূজিয়াকে ভৌগোলিক অস্তিত্বের অধিকার এবং স্থানীয় প্ৰস্তুতকৰ্তাদের কে এর পেটেন্ট দেয়া হয়।

ইতিহাস
------

মহারাজা শ্ৰী দাংগার সিংএর রাজত্ব কালে ১৮৭৭ সালে এই ভূজিয়ার প্ৰথম নমুনা বিকানেরের প্ৰিঞ্চলী ষ্টেট এ প্ৰস্তুত করা হয়েছিল।

প্ৰস্তুত প্ৰণালী
----------------

মোঠ ডালের বেসন বিভিন্ন মসলা যেমন – বুট ডালের বেসন, ছেলুলোজের গুড়ি(ফাইবার), লবণ, লাল মরিচ, গোল মরিচ, এলাছি, লং, বাদাম তেল ইত্যাদি থেকে এটি প্ৰস্তুত করা হয়। ভূজিয়ার বিশেষ আকৃতির জন্যে একে চালনির মধ্য দিয়ে জোরে গরম বনস্পতি তেলে ভাজা হয়। সমগ্ৰ ভারত বিশেষ করে রাজস্থান, গুজরাত, মহারাষ্ট্র, বিহার, পশ্চিম বঙ্গ এবং অসমে ভূজিয়া খুবই জনপ্ৰিয়।

পেটেন্ট এবং ভৌগোলিক অস্তিত্ব সুরক্ষা
------------------------------------

২০১০ সালের সেপ্টেম্বর মাসে বিকানেরী ভূজিয়াকে ভৌগোলিক অস্তিত্ব সুরক্ষা দেয়া হয়।

তথ্যসূত্র
---------

1. ↑  "Camel country: Known for its sand dunes and bhujia, Bikaner.."। *The Tribune*। জানুয়ারি ১৮, ২০০৯।
2. ↑  "The whole world's bhujia"। indiatogether.org। ২৬ জুলাই ২০০৫। ৯ মে ২০০৬ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৬।
3. ↑  "India: TNCs muscling into cottage industry sectors"। TWN (Third World Network)। জানু ১১, ১৯৯৬। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৬।
4. ↑  "A copyright for Bikaneri bhujia, Hyderbadi haleem"। *Indian Express*। সেপ্টে ১৪, ২০১০। [*স্থায়ীভাবে অকার্যকর সংযোগ*]
5. ↑  "Registered Geographical Indications (GI)" (পিডিএফ)। Geographical Indication Registry (India)। ৪ ফেব্রুয়ারি ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ ফেব্রুয়ারি ২০১৬।
6. ↑  "Patent shield soon from copycat GI Joes"। *Economic Times*। ২৪ ফেব্রু ২০০৭।
7. ↑
8. ↑  A copyright for Bikaneri bhujia[*স্থায়ীভাবে অকার্যকর সংযোগ*], রাজস্থানের বিকানেরী ভূজিয়া এই তালিকায় যোগ দেয়ার পর ১২০ থেকে ১৩২ পর্যন্ত বৃদ্ধি হল।
পাইথন প্রোগ্রামিং ভাষা
**পাইথন পিকল** পাইথন প্রোগ্রামিং ভাষার একটি জনপ্রিয় মডিউল। মডিউলটি ব্যবহার করে অবজেক্ট সিরিয়ালাইজেশন ও ডিসিরিয়ালাইজেশন করা হয়। পাইথন প্রোগ্রামিং ভাষায় অবজেক্ট সিরিয়ালাইজেশনকে পিকলিং ও ডিসিরিয়ালাইজেশনকে আনপিকলিং বলা হয়। পিকলিংকে বা সিরিয়ালাইজেশনকে মার্শালিং বা ফ্ল্যাটেনিংও বলা হয়ে থাকে।

পিকল মডিউল ব্যবহার করে সাধারণত কোন অবজেক্ট যেমন ডিকশনারি, লিস্ট, টুপল, সেট বা ব্যবহারকারী কর্তৃক বর্ণিত কোন অবজেক্টকে কোন ফাইলে সংরক্ষণ করে রাখা যায় ও পরবর্তীকালে প্রয়োজন অনুসারে পুনরায় তা উদ্ধার ও ব্যবহার করা যায়।

প্রয়োজনীয়তা
-------------

কোন অবজেক্টকে সংরক্ষণ করে পরবর্তীতে তা পুনরায় ব্যবহার করতে চাইলে পিকলিং ও আনপিকলিংয়ের প্রয়োজন হয়। পিকলিংয়ের আরেকটি প্রয়োজন হয় ডাটা ট্রান্সমিশন বা তথ্য আদান প্রদানের সময়। সাধারণত সরাসরি কোন অবজেক্ট ট্রান্সমিট বা কম্পিউটার নেটওয়ার্কের মাধ্যমে আদান প্রদান করা সম্ভপর নয়। এহেন পরিস্থিতিতে কোন সকেট কানেকশনের মাধ্যমে অবজেক্ট আদান প্রদান করতে হলে প্রথমেই সেই অবজেক্টটিকে ক্যারেক্টার স্ট্রিমে রূপান্তর করে নিতে হয়। পিকল মডিউল কোন অবজেক্টকে কোন ফাইলে ক্যারেক্টার স্ট্রিম রুপে ডাম্প করতে ও পরবর্তীকালে সেই ডাম্পকৃত স্ট্রিমকে পুনরায় সম্পূর্ণ কার্যক্ষম অবজেক্টে রূপান্তর করতে পারে। পিকল মডিউল ডিস্ট্রিবিউটেড ও প্যারালাল কম্পিউটিংয়ের জন্য একটি অত্যন্ত প্রয়োজনীয় মডিউল।

সিপিকল
------

উদাহরণ
------

নিচের পাইথন প্রোগ্রামটি filename.obj নামের একটি ফাইলে my\_list নামক অবজেক্টটি ডাম্প ফাংশন ব্যবহার করে পিকলিং করার পদ্ধতি দেখানো হল...

import pickle

my\_list = [1, 2, "wikipedia"]

f = open("filename.obj", "w")
pickle.dump(my\_list, f)
f.close()

ডাম্প করা ফাইলকে উদ্ধার করতে চাইলে নামক ফাংশন ব্যবহার করা হয়। নিচের উদাহরণে ফাংশন ব্যবহার করে কোন অবজেক্টকে আনপিকলিং করা দেখানো হল।

তথ্যসূত্র
---------

1. ↑  "pickle — Python object serialization — Python v3.0.1 documentation"। *python.org*।
2. ↑  "11.5. marshal — Internal Python object serialization — Python 2.7.10 documentation"। *python.org*।